|  |  |
| --- | --- |
|  |  |
| **Република Србија** | **Република Србија** |
| **МИНИСТАРСТВО ЗА ЉУДСКА** **И МАЊИНСКА ПРАВА И ДРУШТВЕНИ ДИЈАЛОГ** | **МИНИСТАРСТВO УНУТРАШЊИХ ПОСЛОВА** |
|  |

На основу члана 12. Закона о министарствима („Службени гласник РС“, број 128/20, 116/22 и 92/2023-др.закон) и Закључка о усвајању Смерница за укључивање организација цивилног друштва у радне групе за израду предлога докумената јавних политика и нацрта, односно предлога прописа („Службени гласник РС“, бр. 8/20 и 107/21), Министарство за људска и мањинска права и друштвени дијалог у сарадњи са Министарством унутрашњих послова упућује

**Ј А В Н И П О З И В**

**организацијама цивилног друштва за предлагање кандидата за чланство у Радној групи за израду документа јавне политике у области контроле малог и лаког оружја, муниције и експлозива** **у Републици Србији за период 2025-2030. године, са Акционим планом за период 2025-2027. година**

**I ПРЕДМЕТ ЈАВНОГ ПОЗИВА**

Документ јавне политике у области контроле малог и лаког оружја, муниције и експлозива у Републици Србији има за циљ да смањи ризик у свим аспектима безбедности у овој области, између осталог у области усаглашавања законодавства са међународним стандардима, даљем унапређењу контроле домаће и стране трговине оружјем, смањењу инцидената почињених оружјем и броја незаконитих оружја у поседу грађана, уклањања вишкова малог и лаког оружја, муниције и експлозива у Републици Србији.

 У складу са тим, предвиђено је да у изради новог документа јавне политике учествују државни органи Републике Србије у оквиру својих надлежности у партнерству са организацијама цивилног друштва.

Организације цивилног друштва које делују у области малог и лаког оружја, муниције и експлозива, у свим аспектима безбедности, равноправно учествују у изради овог документа јавне политике одабиром до 2 (две) организације цивилног друштва које ће именовати по два представника (два члана).

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. **Циљ овог јавног позива** је да се кроз јаван и транспарентан процес изврши избор до 2 (две) организације цивилног друштва, именовањем по 2 (два) представника (члана)који ће узети учешће у раду Радне групе за израду документа јавне политике у области контроле малог и лаког оружја, муниције и експлозива у Републици Србији за период 2025-2030. године, са Акционим планом за период 2025-2027. године.

2. Јавни позив је намењен организацијама цивилног друштва које делују **у области контроле малог и лаког оружја, муниције и експлозива у свим аспектима безбедности.**

3. **Право учешћа** на Јавном позиву имају организације цивилног друштва, основане и регистроване сагласно прописима Републике Србије које делују у области утврђеној овим јавним позивом.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати **следеће** **критеријуме**:

* 1. да су **уписaне у рeгистaр нajмaњe 5 (пет) година** прe oбjaвљивaњa oвoг jaвнoг пoзивa;
	2. да **актом о оснивању или статутом имају утврђене циљеве** у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ)[[1]](#footnote-1);
	3. да поседују **пројектно искуство и експертизу** у области наведеној у тачки II јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ) у **последњ****их 5 (пет) година**;
	4. да представници које организација предлаже за кандидате за члана у Радној групи **нису функционери или државни службеници**;
	5. *пожељно* је да поседују **искуство у сарадњи са организацијама цивилног друштва кроз активна чланства у мрежама или другим асоцијацијама организација цивилног друштва**;[[2]](#footnote-2)
	6. *пожељно* је да поседују **претходно искуство у раду радних група и других радних и саветодавних тела** које формирају органи државне и покрајинске управе и локалне самоуправе, као и искуство у раду радне групе Националног конвента о Европској унији за Поглавље 24 – Правда, слобода и безбедност, а који покривају тематску област контроле малог и лаког оружја, муниције и експлозива.

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе на српском језику:**

* **попуњен Пријавни формулар** (*Анекс 1 – Пријавни формулар*)
* **попуњен образац о реализованим програмима/пројектима које је организација реализовала** у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последњих 5 (пет) година** (*Анекс 2 – Образац о реализованим програмима/пројектима)*;
* **попуњен образац о** **објављеним публикацијама** (анализе, истраживања и сл.)које је организација објавила у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последњих 5 (пет) година** (*Анекс 3 – Образац о објављеним публикацијама*);
* **Изјаве о прихватању кандидатуре и одсуству сукоба интереса -** да представници које организација предлажу за кандидате у радној групи нису функционери или државни службеници у органу државне управе, служби Владе или јавној агенцији, односно функционери или службеници у органу аутономне покрајине или јединице локалне самоуправе, односно ангажован/а у органу јавне управе, потписану од стране предложеног члана (*Анекс 4 – Изјава о прихватању кандидатуре и одсуству сукоба интереса*);
* *пожељно* је доставити **доказ о искуству у раду радних група и других радних и саветодавних тела** које формирају органи јавне управе, као и доказ о учешћу у раду радне групе Националног конвента о Европској унији за Поглавље 24 – Правда, слобода и безбедност, а који покривају тематску област контроле малог и лаког оружја, муниције и експлозива. (*списак радних/саветодавних тела у којима је организација учествовала, орган који је основао и година оснивања.*).
* *пожељно* је доставити **доказ о** **чланству у мрежи или другој асоцијацији организација цивилног друштва** *(референцу која документује чланство односно уговор, меморандум о сарадњи, потврду мреже или друге асоцијације и сл.);*

**Неће се разматрати:** непотпуне пријаве (пријаве које не садрже сву потребну документацију); неблаговремене пријаве (пријаве које не пристигну у предвиђеном року); пријаве поднете супротно одредбама датим у условима учешћа на Јавном позиву; пријаве које садрже друге недостатке због којих није могуће вредновање према задатим критеријумима.

**V РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 16. октобра до 28. октобра 2024. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на адресу:** **javni.poziv@minljmpdd.gov.rs**сa нaпoмeнoм: **„Подношење кандидатуре за чланство у Радној групи за израду документа јавне политике у области контроле малог и лаког оружја, муниције и експлозива у Републици Србији за период 2025-2030. године, са Акционим планом за период 2025-2027. година“.**

Евентуална питања у вези са поступком подношења пријава могу се упутити Министарству за људска и мањинска права и друштвени дијалог, на адресу електронске поште: **javni.poziv@minljmpdd.gov.rs**,или телефоном, на број: 011/311-3895 или 011/311-3859.

**VI ПОСТУПАК ИЗБОРА**

За потребе припреме и спровођења поступка избора, као и самог јавног позива, формирана је Комисија за избор организација цивилног друштва за чланство у Радној групи за израду документа јавне политике у области контроле малог и лаког оружја у Републици Србији за период 2025. - 2030. године, са Акционим планом, која је састављена од представника Министарства за људска и мањинска права и друштвени дијалог и Министарства унутрашњих послова.

Формирана Комисија дужна је да најкасније у року од 30 радних дана од дана истека рока за подношење пријава донесе Предлог представника цивилног друштва за чланство у Радној групи за израду документа јавне политике у области контроле малог и лаког оружја, муниције и експлозива у Републици Србији за период 2025-2030. године, са Акционим планом за период 2025-2027. године (у даљем тексту: Предлог).

Предлог, као и сам јавни позив, биће објављен на званичној интернет страници Министарства за људска и мањинска права и друштвени дијалог [www.minljmpdd.gov.rs](http://www.minljmpdd.gov.rs) и достављен подносиоцима пријава на Јавни позив електронским путем.

Евентуална питања око поступка подношења пријава могу се упутити Министарству за људска и мањинска права и друштвени дијалог, на е-mail адресу **javni.poziv@minljmpdd.gov.rs**или телефоном на 011/311-3895 или 011/311-3859.

**VI ДОДАТНЕ ИНФОРМАЦИЈЕ**

1. Министарство унутрашњих послова и Министарствo за људска и мањинска права и друштвени дијалог нису у могућности да изабраним представницима организација цивилног друштва обезбеде накнаду за рад нити да сносе трошкове њиховог доласка и одласка са састанака.

1. Потребни обрасци, као и додатне информације за њихово попуњавање налазе се у оквиру следећих докумената:
2. Анекс 1 – Пријавни формулар,
3. Анекс 2 – Образац о реализованим програмима/пројектима,
4. Анекс 3 – Образац о објављеним публикацијама,
5. Анекс 4 – Изјава о прихватању кандидатуре и о одсуству сукоба интереса.

1. Испуњеност критеријума 1. и 2. дефинисаних тачком III Јавног позива (КРИТЕРИЈУМИ) провериће Комисија увидом у регистре које води Агенција за привредне регистре. [↑](#footnote-ref-1)
2. Критеријуми 5. и 6. означени као „пожељно“ нису елиминационог карактера, већ ће се додатно вредновати у процесу селекције. [↑](#footnote-ref-2)